登師姑巖懐古十韻
作者：蒲壽宬
朝代：宋

paragraphs: 郭中愛青山，推窗納青碧。
不見山中人，白雲自堆積。
登睇廓悠悠，此眼亦已窄。
但見寰中塵，不見塵中客。
相去詎幾許，恍若萬里隔。
日暮攀崔嵬，泫然感疇昔。
蜀道無人行，嵩山絕蹄跡。
豈無九回腸，安得雙飛翮。
傾我百壺酒，撫此千丈石。
不知蠟屐翁，著得幾量屐。